สวัสดีครับคุณพอดีผมมีอาการไข้ขึ้นและหนาวปวดหัวเล็กน้อยและมีอาการถ่ายไม่เหลวและปวดช่วงหัวไหล่มากๆพอวันต่อมาไข้ลดลงแต่อาการปวดหัวไหล่ปวดมากจนนอนไม่ได้เลยครับ อยากสอบถามครับว่าการมีไข้แค่1วันถือว่าเป็นไข้หวัดไหมครับแล้วควรใช้ยาอะไรในการรักษาอาการปวดหัวไหล่ที่มีผลข้างเคียงน้อยที่สุดครับ (ก่อนมีไข้ผมคาดว่าเหตุมาจากการกินส้มตำใส้ปลาร้าที่ไม่สะอาด อันนี้น่าจะเป็นเหตุด้วยไหมครับคุณ)
สวัสดีค่ะ อาการมีไข้ ปวดศีรษะ โดยไม่ได้มีอาการทางระบบทางเดินหายใจเช่น ไอ เจ็บคอ มีน้ำมูกร่วมด้วยนั้น ก็ไม่น่าจะเป็นไข้หวัดค่ะหากมีไข้ ปวดตามตัว โดยไม่มีอาการอื่นๆเฉพาะเจาะจงอาจจะเป็นเรืองไข้จากเชื้อไวรัสที่ไม่ได้ก่อให้เกิดหวัด ไข้เลือดออก เป็นต้นดังนั้นในกรณีนี้แนะนำสังเกตอาการ ถ้าไข้ยังสูงลอย อ่อนเพลีย กินได้น้อย ควรไปพบแพทย์เพื่อหาสาเหตุอื่นๆเพิ่มเติมระหว่างนี้รับประทานยาลดไข้เช่นพาราเซตามอลได้ทุก 4-6 ชั่วโมง เช็ดตัวได้ พักผ่อนให้เพียงพอ รับประทานอาหารสุกสะอาด